runetrust/blame-folketinget-dk huggingface dataset:
Claus Larsen-Jensen (S), 2001-02-27:
Jeg skal også lige gøre opmærksom på, at vi jo faktisk har aftalt i Europaudvalget, at vi holder en offentlig høring om offentlighed, åbenhed og den slags ting i den nærmeste fremtid for at diskutere, hvordan og hvorledes vi kan gøre det.
Leif Mikkelsen (V), 2006-10-26:
Der tilgår også dansk skovbrug et mindre beløb, for som vi jo ved, og som vi før har diskuteret her i salen, har skovbruget vanskelige vilkår, så selv om der ikke er tale om direkte tilskud fra EU, sker der en reduktion af skovbrugets omkostninger i samme takt.
Rasmus Jarlov (KF), 2019-03-19:
For at skabe øget gennemsigtighed i ejerstrukturen bag selskaber og andre enheder bliver forvaltere af udenlandske truster omfattet af forpligtelsen til at registrere reelle ejere, og der indføres hjemmel til at indføre elektroniske systemer, der skal sikre rettidig identifikation af fysiske eller juridiske personers bankkonti.
Morten Østergaard (RV), 2008-01-23:
Vi er glade for forespørgslen, for den har haft det resultat, at regeringen gennem et desperat hækkeløb i de sidste uger har købt sig et pusterum, men jeg tør godt love, at når man eventuelt kommer tilbage med en ny aftale, vil vi selvfølgelig efter den diskussion, vi har haft her i dag, sørge for anledning til, at den bliver behandlet i Folketingssalen, hvis vi da ikke undervejs har fundet anledning til at gøre os gældende ved et forhandlingsbord.
Meta Fuglsang (SF), 2011-02-22:
Jeg ser heldigvis i den redegørelse, der ligger her, at der er sket noget godt, at der er sket tiltag, og at der er kommet en udvikling i retning af de tiltag, der skal være på de bløde punkter, de såkaldt bløde punkter, som er de svære løsninger.
Jan Petersen (S), 1999-12-16:
Den statistik, der bruges, er opgjort på en sådan måde, at den kan sammenlignes med de andre EU-landes, så vi ikke diskuterer både æbler og pærer, men kun æbler, når vi sammenligner. Arbejdsløshedens fald er reelt og ikke bare statistisk, alene af den grund, at der er 200.000 flere ordinært ustøttede mennesker i Danmark i arbejde nu, end der var i 1993.
Holger K. Nielsen (SF), 2003-04-08:
Vi havde ikke noget imod at tage en debat i sidste uge her i Folketingssalen om de her ting, men fordi regeringspartierne skulle alt muligt andet - først og fremmest et KL-møde i Odense; det har vi fået bekræftet her i dag - var det umuligt at få en debat i torsdags.
Sophie Løhde (V), 2013-10-10:
Hvis jeg skal komme med et par enkelte bemærkninger til lovforslaget, vil jeg nævne, at vi jo havde debatten om lovens terminologi tilbage i starten af 2012, tror jeg, det var, hvor det var Landsforeningen For Ufrivilligt Barnløse og Dansk Fertilitetsselskab, der dengang oprindelig foreslog, at man skulle ændre lovens navn.
Karina Adsbøl (DF), 2020-05-20:
Her kan ministeren ikke redegøre for, hvilke plejehjem og kommuner der har åbnet op for besøg, og det må ministeren jo kunne svare på og herunder også finde ud af, om man lever op til den aftale, der er indgået, og tilbyder ekstra rengøring til dem, som har manglet ekstra rengøring.
Per Stig Møller (KF), 2007-02-08:
Jeg vil godt gentage, at regeringen ikke kan støtte beslutningsforslaget, fordi Folketinget jo har forholdt sig til de overordnede rammer for Danmarks deltagelse i EU’s optagelsesforhandlinger med Tyrkiet, og det gjorde Folketinget jo med vedtagelsen af den 2. maj 2006.
Mette Frederiksen (S), 2010-04-19:
Derfor er det også helt nødvendigt med en afbureaukratisering af den offentlige sektor, både af hensyn til vores medarbejderes arbejdsglæde og faglighed, af hensyn til børn, ældre og syge, der har mere behov for gode medarbejdere end skemaer og kontrolforanstaltninger, og af hensyn til den samlede samfundsøkonomi.
Mads Fuglede (V), 2018-12-13:
Der ligger jo et paradigmeskift i, at man tidligere kunne være forvisset om, at når man kom hertil, så var der 90 pct.s sandsynlighed for, at det at komme hertil som en, der søgte asyl, var det samme som at indvandre til Danmark, for i princippet blev man hængende.
Peter Duetoft (CD), 1999-05-18:
Det viser ikke andet, end at fru Margrete Auken vil plagiere et eller andet teaterkompleks, som findes et andet sted i verden, i stedet for at have noget, der er vores, og som bygger på vores traditioner og vores måde at gøre tingene på, som jo i øvrigt også var den oprindelige.
Troels Christensen (V), 2007-01-11:
Regeringen har derfor også løftet det statslige tilskud til bibliotekerne med 100 mio. kr., og derfor kan jeg ved første øjekast godt være en anelse bekymret over, at kommunerne nu i stedet vælger at spare 150 mio. kr. på biblioteksvæsenet og lukke op imod 100 filialer.
Finn Sørensen (EL), 2011-11-25:
Tak for svaret, for det fører direkte frem til det andet spørgsmål, jeg havde: Er ordføreren opmærksom på det høringssvar, der er fra Kommunernes Landsforening, der jo netop hæfter sig ved den nye ansøgningsprocedure, hvor man faktisk skal springe arbejdsprøvningen over?
Pernille Vermund (NB), 2021-10-07:
Er det det, vi står med i hænderne, 20 år efter at hr. Anders Fogh Rasmussen og fru Pia Kjærsgaard i 2001 dannede par for at gøre op med de foregående årtiers udlændingepolitik skrevet af Radikale Venstre og Socialdemokratiet?
Simon Emil Ammitzbøll (LA), 2013-03-19:
Men vi er så enige med resten af Folketinget – hvis jeg må foruddiskontere, hvad den konservative ordfører vil gå op og sige – i spørgsmålet om, hvorvidt de her særlige tempo 100-busser må køre 100 km/t. i stedet for 80 km/t.
Simon Kollerup (S), 2024-05-08:
Når man taler om et samfunds robusthed og evne, er det også klart, at det spiller en rolle, om vi er i stand til at rekruttere de redningsfolk, som vi gerne vil have, og hvis man besøger mellemstore provinsbyer eller andre steder, hvor der er frivillige brandmænd engageret, så kan man faktisk også se, at 5 minutter kan være en barriere for at have den frivilligmasse, man gerne vil have.
Ole Stavad (S), 2000-11-09:
Det er jo heller ikke sådan, at fordi lovforslaget nu er til første behandling i Folketinget, er de, der måtte have synspunkter, ikke meget velkomne til at komme med dem. Jeg vil da godt indrømme, at det, der har været en af besværlighederne, er, at der jo ikke har været mange ideer fra dem, der har kritiseret, til, hvad der så skulle sættes i stedet.
Sophie Hæstorp Andersen (S), 2013-02-08:
Men er ordføreren ikke enig med mig i, at hvis nu mine børn i fremtiden gerne vil have lavet en tatovering, uanset om jeg måtte ønske det eller ej, ville det bedste råd, jeg så i det mindste kunne give dem, være: Hvis I nu gør det, hvilket jeg ikke nødvendigvis synes er en god idé, kunne I så ikke i det mindste vælge en tatovør, hvor der hænger et fint skilt i vinduet, hvor der står, at her har man styr på tingene, at her er man medlem af en brancheforening, som har lavet nogle krav til, hvordan man skal opføre sig i forhold til hygiejne, i forhold til farver og i forhold til at være en ordentlig forretningsdrivende?
Esben Lunde Larsen (V), 2018-02-01:
NLES4 blev i forbindelse med fødevare- og landbrugspakken anvendt til at vurdere effekten af de reducerede kvælstofnormer, og NLES4 blev anvendt, idet den af forskerne blev anset – og stadig anses – som det mest retvisende værktøj til at beregne kvælstoftab fra landbrugsarealer i Danmark.
Per Clausen (EL), 2012-04-20:
Det andet er: Er kendsgerningen ikke, at den store ophobning af sager, som var begrundelsen for at hæve gebyret, stammer fra en lov, som hr. Jørn Dohrmann har støttet og fået vedtaget, nemlig loven om miljøgodkendelse af husdyrhold, og var det ikke sådan i debatten, at den daværende fødevareminister sagde, at den endelige afklaring af, hvordan reglerne ville blive, ville ske i ankesystemet, altså at det er helt bevidst, at man har skabt en situation med mange sager, og at hr. Jørn Dohrmann selv har været med til det?
Pia Gjellerup (S), 1999-01-13:
Her er der tale om, at erhvervslivet kan gå ind og aftale, at de vil underlægge sig nogle retningslinjer, som de selv har aftalt, og så derved også i deres markedsføring faktisk kunne sige: Vi vil på forhånd binde os til at overholde de retningslinjer, som vi selv har aftalt, og som vi har aftalt, at man vil kunne skride ind over for overtrædelser ganske hurtigt og effektivt.
Pia Adelsteen (DF), 2011-01-18:
Endvidere er formålet at fastsætte regler, så en EU-medlemsstat med henblik på at lette domfældte personers resocialisering og forbedre beskyttelsen af ofre og offentligheden skal føre tilsyn med de vilkår, der er fastsat f.eks. i forbindelse med en betinget dom eller en afgørelse om prøveløsladelse i en anden medlemsstat.
Kristian Jensen (V), 2007-03-29:
Til spørgsmålet om provenuneutralitet må jeg bare sige: Det fremgår ganske klart af forslagsstillernes eget beslutningsforslag, at hensigten er at skaffe et provenu på 780 mio. kr., som man vil overlade til, så vidt jeg husker, den kollektive trafik.
Carsten Hansen (S), 2009-03-11:
På Langeland, der i forvejen er ramt af konjunkturnedgang - de unge flygter fra øen; der er ingen uddannelsesmuligheder, så man må tage til Svendborg; og i øvrigt er man ramt af regeringens nedskæringer på den kollektive trafik osv. - får man stort set intet ud af skattereformen, men i Gentofte, der, hvor alle direktørerne, der i forvejen får den store skattelettelse, bor, får de 12.600 kr. ud af reformen.
Steffen W. Frølund (LA), 2025-12-04:
Vi kunne simpelt hen bede Finansministeriet køre vores samlede økonomiske politikker igennem – ordførerens partis og mit partis samlede økonomiske politikker – og så kunne vi jo se baseret på alle indkomstdeciler, hvordan det egentlig vil udarte sig i borgernes privatøkonomi.
Jacob Mark (SF), 2017-05-18:
For det er det, vi snakker om, altså at der er nogle unge mennesker, indvandrere, som har permanent ophold, der kan få særlig støtte til dansk som andetsprog, mens de flygtninge, som med al sandsynlighed skal være rigtig lang tid i Danmark, ikke kan få det, fordi der står , at det ikke gælder dem, der har en midlertidig status.
Inger Støjberg (V), 2016-03-16:
Jamen nu er det jo faktisk ikke så nemt at fradømme statsborgerskab – det ved hr. Christian Langballe bedre end nogen, i og med at hr. Christian Langballe faktisk er formand for Indfødsretsudvalget, altså det udvalg, der tildeler statsborgerskab.
Flemming Møller Mortensen (S), 2013-06-03:
Jeg vil også gerne takke fru Liselott Blixt for spørgsmålet, for ja, der er eksempler på, at amtsrådspolitikere og regionsrådspolitikere har ønsket at flytte ydernumre til bestemte steder, hvor organisationer og praktiserende læger har nedlagt veto.
Søren Kolstrup (EL), 1998-04-28:
Er hr. Steen Gade ikke enig i den analyse, som til dels også ligger i lovforslagene og deres bemærkninger, nemlig at disse harmonikrav virker på en ganske bestemt måde: jagten på tillægsjord, jordpriserne vil stige, mere intensivering osv.? Gør denne analyse slet ikke indtryk på hr. Steen Gade, eller er den tryllet helt bort fra hr. Steen Gades verden og krystalkugle?
Orla Hav (S), 2008-02-07:
Derfor er vi positive over for tankesættet bag lovforslaget og over for lovens formål, der kan citeres således: Forordningen har til formål at lette det grænseoverskridende samarbejde i EU mellem myndigheder og offentligretlige organer m.v. og sammenslutninger af sådanne organer eller myndigheder i medlemsstaterne og derigennem styrke den økonomiske og sociale samhørighed. Jeg kan ikke undlade at undre mig en smule over den mangel på fantasi, der åbenbart råder, når nye og egentlig positive bestemmelser skal sættes i værk - begrebet EGTS bliver nok aldrig folkeeje eller en ørehænger.
Christian Friis Bach (RV), 2023-10-27:
Lovforslag L 13 har, som alle har anført, jo til formål at sikre, at National enhed for Særlig Kriminalitet og det operative samarbejde kan fungere i og for Grønland, og at de danske ansvarsområder i Grønland følger standarden i Danmark med respekt for de særlige forhold og forskelle, der er, og det skal sikre, at man kan styrke indsatsen mod organiseret kriminalitet, økonomisk kriminalitet eller kriminalitet, der indebærer et komplekst samarbejde med udenlandske myndigheder.
Keld Albrechtsen (EL), 2000-03-16:
Jeg kan sige til hr. Behnke, at jeg bor ikke i Gellerupparken, men i en naboafdeling, Holmstrup, som er omfattet af byudvalgsprojektet, og jeg har fået oplyst i afdelingen, at jeg snart får et nyt køleskab, så værre er det altså ikke.
Jesper Petersen (SF), 2010-06-16:
Jeg forstår godt, at mange mennesker, der har et hårdt job, synes, at det er vanskeligt at skulle arbejde 1 time mere, men det viser sig, når man spørger dem og stiller de to planer op mod hinanden, at de langt hellere vil have det end den her fuldstændig asociale spareplan.
Anne Paulin (S), 2020-01-31:
Jeg glæder mig derfor over den klimapolitiske redegørelse, som viser fremdrift i klimapolitikken, og ikke mindst glæder jeg mig over, at vi forhåbentlig i det kommende år får endnu større chancer for at vise danskerne, at vi er et samarbejdende Folketing, som vil levere på den grønne dagsorden.
Thomas Adelskov (S), 2008-05-23:
Og jeg tror, at SF er lige så enig, som jeg er i, at det her jo ikke kun handler om ligeløn, for problemet er meget større, og jeg synes også, at SF burde have taget nogle bredere briller på, der også handlede om rekruttering og fastholdelse og nedslidning i den offentlige sektor og løn- og ligelønsproblemer.
Nicolai Wammen (S), 2004-12-09:
Kun ved at investere i fremtiden kan vi sikre et samfund, der også fremover kan tage hånd om de svageste, som kan uddanne vore børn, passe godt på vore ældre, sikre et godt miljø og tilbyde nogle sygehuse, som kan give os den behandling, vi har brug for.
Stephanie Lose (V), 2024-03-13:
Og jeg ser personligt frem til det videre arbejde i den grønne trepart, hvor målet jo ikke kun er at adressere det, som spørgeren adresserer til sidst, nemlig CO 2 -afgiften, men også i det hele taget at finde bredt funderede og langsigtede løsninger for grøn omstilling af landbruget og være med til at samtænke økonomisk bæredygtig udvikling af fødevareerhvervet i processen med at indfri de mål og de bundne opgaver, vi har i forhold til vores klima og i forhold til natur, drikkevand og skovrejsning – vigtige temaer bredt set.
Keld Albrechtsen (EL), 1999-12-09:
Derfor må man jo sige, at hele den diskussion, som foregår i EU om såkaldt lovlig aflytning, bliver jo fuldstændig farceagtig, når vi samtidig må konstatere, at de største lande i EU, England, Frankrig og Tyskland, driver omfattende tjenester - England i samarbejde med USA - som fuldstændig systematisk krænker alle regler i de forskellige forfatninger, herunder den danske grundlovs regler om dommerkendelse. Jeg vil godt spørge regeringen: Hvad vil man gøre ved det problem?
Dennis Flydtkjær (DF), 2014-12-04:
Der er også adskillige finanslovsudspil fra de tre andre partier, og Dansk Folkeparti er ikke en del af deres udspil, så vi er ikke umiddelbart med i de finansieringselementer, som de andre har foreslået, men vi synes, det er en ganske god idé at få fjernet NOx-afgiften, så vi vil opfordre til, at man bl.a. kunne gøre det, at man lavede en fælles beretning, hvis der skulle være flertal for det i Folketinget.
Anders Fogh Rasmussen (V), 2006-05-09:
Det er sådan en typisk socialistisk, venstreorienteret tankegang, men vi har en dynamisk tankegang, som betyder, at man både kan lade det offentlige forbrug vokse og det private forbrug vokse, og det er, fordi vi synes, at mennesker, der arbejder hårdt og slider og slæber hver dag, faktisk også skal have nogle penge til sig selv.
Anders Johansson (KF), 2018-12-19:
Altså, til det der med at sige, at fordi man er på hjemsendelsesydelse, integrationsydelse, eller hvad man vil kalde det, så er man det for evig tid, vil jeg sige, at det jo i langt de fleste tilfælde – og det er jo det, der er formålet – er midlertidigt.
Kirsten Jacobsen (FP), 1998-06-02:
Nu skal jeg ikke være formalistisk og undre mig over, at vi har to forslag med nøjagtig den samme tekst, som er fremsat med en uges mellemrum, men kun sige, at jeg synes, at det positive, som vi hører i dag, er, at de partier, der gennemførte forliget om serviceloven, og som indførte den her aldersdiskriminering, hvor vi var nogle stykker, der fandt det aldeles urimelig, og som vi også dengang reagerede voldsomt imod, nu er kommet på bedre tanker.
Pernille Blach Hansen (S), 2002-10-09:
Er ministeren enig med forskningschef ved DMU, Bo Riemanns, udtalelser om det bekymrende i, at de øgede regnmængder fremover vil give landmændene lov til at tilføre mere kvælstof til markerne, og hvad agter ministeren at gøre ved det?«
Mai Mercado (KF), 2014-11-18:
Og derfor vil jeg bede statsministeren om at forholde sig til meget konkret: Hvornår var det, at det ikke længere var en rigtig, rigtig forkert systemfejl, når de her unge går ned i indtægt og det altså ikke længere kan betale sig at være i arbejde eller være i uddannelse, men man fra regeringens side siger, at man synes, det er okay, at de bare er på offentlig forsørgelse?
Lars Barfoed (KF), 2004-05-28:
Nej, men der er jo ingen partier i dette Folketing, og dermed ingen folketingsmedlemmer, der kan sige sig fri for på et tidspunkt at have deltaget i noget lovgivning, som berører nogle overenskomster, og derfor kan man jo heller ikke sige sig fuldstændig fri for, at det kunne komme på tale at gøre det.
Ole Stavad (S), 2003-10-21:
Hvis vi skal kunne følge op, hvis det nordiske skal betyde noget, så er vi også nødt til at følge op på det, vi beslutter i Nordisk Råd. Vil Dansk Folkeparti være med til at sige til den danske regering, også hvis det i givet fald er nødvendigt med stemmer her i Folketingssalen: Nu skal der ske noget, og det pålægger vi regeringen?
Klaus Hækkerup (S), 2002-11-13:
Jeg vil godt følge op på de spørgsmål, der er stillet, og spørge statsministeren, hvorfor politiet ville udskyde anholdelsen af Sakajev til efter mødet i sikkerhedsudvalget, hvis det ikke var, fordi det var regeringens sikkerhedsudvalg, der skulle tage stilling til og træffe beslutning om, at der skulle ske anholdelse af Sakajev.
Henrik Frandsen (M), 2024-11-27:
Det understreger derfor også vigtigheden af, at Danmark til stadighed arbejder for, at der kommer en våbenhvile i Gaza, at gidslerne løslades, og at vi i forhold til konflikten omkring det palæstinensiske problem eller udfordring – eller den opgave, vi har – arbejder for en varig løsning på den lange bane, som er baseret på en tostatsløsning.
Linea Søgaard-Lidell (V), 2024-11-27:
Lovforslaget her indfører også et krav om, at bestyrelserne skal have mindst to uafhængige medlemmer, og det er for at sikre integritet og upartiskhed i ledelsen af fjernevarmeselskaberne, ligesom et nyt til markedsmæssighedstilsyn vil overvåge, at fjernvarmepriserne er rimelige og afspejler de reelle omkostninger.
Jørgen Arbo-Bæhr (EL), 2006-02-24:
Jeg er selvfølgelig glad for, at der skulle være en eller anden bestemt god begrundelse for det, og jeg har læst bemærkningerne grundigt for at se, hvad det nu er for en udvikling i samfundet, der har betydet, at man nu virkelig har behov for at udvise flere.
Jens Kirk (V), 2001-05-16:
Jeg kan ikke lade være med at citere fra Fiskeritidende af 30. november 2000, hvor hr. Peter Hyltoft, formanden, skriver, at det handler om, at fiskerne selv skal kunne planlægge, så fiskeriet bliver mest fordelagtigt, og endnu flere ved, hvad de skal fiske efter.
John Dyrby Paulsen (S), 2011-05-24:
Jeg bryder mig ikke om forskning, hvor man kan få en mistanke om, at der er blevet bedt om et bestemt resultat på forhånd – det synes jeg ikke at der er nogen i den her sal der burde stille sig tilfreds med – og det har jeg, må jeg sige åbent, ærligt og ligeud, en mistanke om i den her sag.
Tom Behnke (KF), 2013-12-10:
Så selvfølgelig skal man have kørekort, men ved en betinget frakendelse, hvor man med det samme er oppe til en kontrollerende køreprøve, generhverver på stedet, der er ingen problemer, og man kan køre videre, er det problematisk, at man så oven i købet mister sit arbejde, og det vil vi gerne have bedre argumentation og dokumentation for, altså at det er nødvendigt af hensyn til trafiksikkerheden.
Henrik Dahl (LA), 2019-11-21:
Men jeg synes ikke rigtigt, at jeg fik svar på det, jeg spurgte om: Kan ordføreren bekræfte, at langt, langt de fleste friskoler simpelt hen retter sig efter de krav, der er til egenkapital og soliditet, som kommer fra det ministerium, som ordførerens partifælle står i spidsen for?
Kristian Pihl Lorentzen (V), 2012-03-20:
Jeg kan godt se, at Socialdemokraterne og måske specielt Socialistisk Folkeparti har skabt sig et problem med troværdigheden ved med bulder og brag at love 40 pct. billigere kollektiv trafik allerede fra den 1. januar 2012, men det løfte må de to partier altså selv rode sig ud af.
Johanne Schmidt-Nielsen (EL), 2017-12-19:
Eller man kunne beslutte sig for at lade sig inspirere af Poul Hartlings linje, da han efter sin statsministertid som FN's højkommissær for flygtninge fra 1978 til 1985 stod i spidsen for genbosætningen af hundredetusinder af kvoteflygtninge fra mange dele af verden.
Jakob Axel Nielsen (KF), 2009-11-25:
Jeg ved, at man i EU-regi om en uges tid vil drøfte, hvorledes man skal indrette restriktionerne, og det er ikke noget med, at brugen af Tysabri skal deles ud på flere hospitaler, nej, det er måske i virkeligheden at ty til den danske praksis, altså at bruge det færre steder, fordi det er et højspecialiseret område og vi skal have de bedste centre til at stå for behandlingen af de her patienter.
Jacob Mark (SF), 2021-04-16:
Altså, man kommer jo i hvert fald ingen vegne, hvis man ikke har ambitioner, og man kan jo blive helt høj over alle de ting, vi skal nå igennem, og hvor jeg tror at vi kan lande brede forlig: en erstatning for de nationale test, en ny måde at fordele eleverne på på vores uddannelser, frihed til folkeskolerne, væk med elevplanen.
Benedikte Kiær (KF), 2011-12-20:
Der vil jeg blot høre ordføreren, hvad der er sket, siden man selv fremsatte et beslutningsforslag, B 15 fra 2003-04, hvor man gerne ville fjerne reglen om frivilligt ulønnet arbejde, der har karakter af primær drift eller vedligeholdelse, som medfører fradrag i dagpenge og efterløn fra første time.
Eva Møller (KF), 2000-11-09:
Og af en eller anden grund har Skatteministeriet eller Miljøstyrelsen, jeg ved ikke, hvem der har besluttet sig for indekset, det fortaber sig for mig i tågerne, da fristerne jo er lidt diffuse her, besluttet sig for, at de to af dem ønsker man ikke at se på, distributionen og brugen tager man heldigvis ud og nøjes med at se på resten.
Mette Frederiksen (S), 2013-05-23:
Jeg deler – og regeringen deler – Enhedslistens holdning om, at supplerende dagpenge kan være et nyttigt redskab som indgang til arbejdsmarkedet, men jeg vil samtidig også gerne sige, at vores mål altid er, at man kan finde fuldtidsarbejde, og at man, hvis man ellers har arbejdsevne dertil, ikke har behov for at have en delvis offentlig forsørgelse for at kunne forsørge sig selv gennem et arbejde.
Lars Løkke Rasmussen (V), 2003-05-09:
Det er så baggrunden for, at den del af forslaget her, der går ud på, at det er Statens Serum Institut, der skal have kontrollørhatten på, ikke er et forslag, som jeg synes trumfer ideen om at få en international aktør på banen. Alt i alt er det altså ambitionen at skabe en sammenhængende og ubureaukratisk kvalitetsmodel og ikke en række særordninger, der jo uundgåeligt fører til overlapning og dobbeltarbejde.
Frank Jensen (S), 1999-11-11:
Jeg håber og tror også på, at det her lovforslag kan bidrage yderligere til det, al den stund at den nye sanktion, vi her får ind, er noget, som jeg tror også for den enkelte og specielt dem, der også nu kan dømmes til alkoholistbehandling, er et bidrag til, at vi kan fortsætte den positive udvikling netop på det her meget vitale og vigtige område.
Martin Geertsen (V), 2012-10-26:
Men jeg synes nu alligevel, at den socialdemokratiske ordfører skylder at svare på, hvad forskellen er på, at man stiller krav om, at kommunerne under et skal have styr på deres økonomi, og så at kommunerne under et sørger for at konkurrenceudsætte og lægge pres på egne systemer i en retning, så man får den bedst mulige service til de billigst mulige penge.